AlmaznayaGroza/cyrillic-language-classification huggingface dataset:
Ultimate Victory

Ultimate Victory е вторият солов албум на американския рапър Камилионер. Песните са продуцирани от Дж. Р. Ротъм, Play-n-Skillz, Диско Ди, Рик Рок, Кейн Бийтз и Дъ Рънърс. Албумът излиза на американския пазар на 18 септември 2007 г., а във Великобритания - две седмици по-късно. Гост-изпълнители са Крейзи Боун, Лил Уейн, Пимп Си, Слик Рик, Тони Хенри, Бън Би, Лойд, Феймъс и Девин Пича. Песните не съдържат псувни, сексистки забележки и насилие и затова на обложката липсва логото Parental Advisory, което предупреждава за такова съдържание и се среща доста често на обложките на албуми от този стил музика. Издадените сингли от албума са Hip Hop Police (18 юни 2007), The Bill Collecta (18 септември 2007) и Industry Groupie (10 октомври 2007).

Source: original
Операция „История“

Операция "История“ е историческо телевизионно предаване по телевизия България Он Еър. Включва знакови моменти в българската и световна история и на значимите и противоречиви личности в нея. Предаването е насочено не само за за фактите и събитията, но и за емоциите, за радостите и тъгите, които се крият зад тях. Трибуна за полемика и плурализъм за миналото и истините, които водещия счита че трябва да се знаят, но и за героите, които трябва да се помнят. Автор и водещ на предаването е Росен Петров. Предаването стартира на 8 април 2018 г. и се излъчва всяка неделя от 16:30 часа, в продължение на един час. През май 2022 г. в предаването е допълнено с нова постоянна рубрика - "Тяхната история“. Заради новата рубрика предаването е удължено c 30 минути, и се излъчва от 16:30 до 18:00 часа. Според водещия на предаването, рубриката показва още по-неизвестни факти и процеси от българската и световна история, пречупени през призмата на днешния ден. == Рубрики == "История на водещия“: неизвестни факти и телевизионни разкази за живота на велики български личности, непознати от учебниците герои, емоционален разказ за личната им история. "Исторически процес“: противоречиви личности, процеси и периоди. Един срещу друг застават специалисти, общественици, хора на изкуството и културата. Дава се място за вечните исторически спорове - "Имало ли е турско робство или не“, "Трети март ли е нашият национален празник“, "Кои са върховете и паденията в историята на страната ни“ и други важни теми. "Тяхната история“: популярни личности споделят своята любима история, която смятат за важна. == Външни препратки == ((bg)) Страница на предаването в уебсайта на телевизия България Он Еър ((bg)) Страница на предаването в уебсайта Dir.bg

Source: original
Алтернативна наука

Алтернативната наука (на английски: fringe science), позната още като маргинална наука, тайна/авангардна наука, според някои е нестандартна наука, докато според друга, по-широко приета дефиниция, тя обикновено се приема по негативен начин, като квазинаука. Граничната наука е научно изследване в доказана област на знанието, което значително се отклонява от ортодоксалните теории и се класифицира по "ръба“ на заслужаващата доверие наука от академичната дисциплина от преобладаваща насока. Идентифицирани са три класификации на научните идеи (централни, непроучени и погранични), като учените от преобладаващата насока обикновено считат концепции от граничната наука като строго спекулативни или дори ги отхвърлят. Според Розентал обаче "Приетата наука може да се слее с непроучената наука, която от своя страна може да се слее с още по-напреднали идеи, или гранична наука. Наистина лудите идеи може да бъдат считани за отвъд-гранични, или псевдонаучни.“ Една определена идея, която преди е била приета от научната област от преобладаващата насока може да стане гранична наука поради по-късно преразглеждане на допреди това поддържащи я научни изследвания. Например идеята, че фокалните инфекции на сливиците или зъбите се считали за основна причина за системни заболявания някога била считана за медицински факт, но сега се отхвърля поради липса на доказателства. Обратно, граничната наука може да съдържа оригинални предложения и интерпретации, които първоначално имат само няколко поддръжника и много опозиция срещу тях. Някои теории, разработени по "ръбовете“ (например континенталният дрейф, съществуването на Троя, хелиоцентризмът, норвежката колонизация на Америките и Теорията за Големия взрив), са станали част от ортодоксалната наука поради откриването на поддържащи ги доказателства. Граничната наука покрива всичко от нови хипотези, които могат да бъдат тествани чрез научния метод до луди и специални теории и "New Age глупости“, като от доминацията на последното произтича тенденцията да се отхвърля цялата гранична наука като област на псевдоучени, хобисти или шарлатани. Други термини, които се използват за части от граничната наука, на които им липсва научен интегритет, са патологична наука, вуду наука и наука на култа към товарите (cargo cult science). Боклучавата наука (Junk science) е термин, който обикновено се използва в политическата арена за описание на идеи, чиито поддръжници - по политически причини, несигурно или дори мошенически - претендират за научност. Във философията на науката, въпросът къде правилно да се начертае граница между науката и не-науката, когато целта всъщност е обективност, се нарича проблем на демаркацията (the demarcation problem). Това, което утежнява този проблем, е, че защитниците на някои гранични теории използват както истински научни доказателства, така и чудати твърдения, за да подкрепят своите аргументи.

Source: original
Географска посока

Географска посока е една от четирите страни на света: север, изток, юг или запад. Северът и югът са посоки, свързани със съответните им полюси на Земята. Ротацията на Земята, от своя страна, определя позицията на изток и запад. Трябва да се има предвид, че иглата на компаса показва магнитния север, а не географския север (северната кардинална точка). В древността човекът е определял южната посока според положението на зенита на Слънцето, изтока - по мястото на издигането му, запада - по мястото на залеза, а севера се е определял по Полярната звезда. На съвременните географски карти северът обикновено се намира отгоре, югът - отдолу, западът - отляво, а изтокът - отдясно. == Вижте също == Компас Роза на компаса

Source: original
Божие милосърдие (Белене)

"Божие милосърдие“ е римокатолически параклис, действащ молитвен дом на Никополската епархия в град Белене. == История на храма == На Великден през 2010 г., двама свещеници на Белене - католически и православен - заедно правият първата копка за изграждането на параклис до брега на Дунав. Параклисът е осветен на 1 май 2011 г. - в Неделята на Божието Милосърдие, от Никополския епископ Петко Христов в съслужение с Апостолическия екзарх Христо Пройков. Параклисът не е голям, но притежава интересна архитектура - във формата на малък кръст, дело на арх. Борислав Богданов и уникални стъклописи в три от краищата на кръста, изпълнени от художника Стоян Карагеоргиев. Параклисът е дар от семейството на г-н Борислав Лоринков за всички християни от Белене. Стопанисва се от Никополската католическа епархия. От 5 октомври 2019 г. реликварий с мощите на Св. Фаустина е изложен за постоянно поклонение в параклиса.

Source: original
Табата

"Протоколът Табата“ е високоинтензивен тренировъчен режим, създаден от японския учен д-р Табата през 1996 година в Японския национален институт за спортна медицина в Токио. == Изследвания == Табата и неговият екип провеждат изследвания на 2 групи от спортисти. Спортистите от първата група са подложени на тренировки с умерено ниво на интензивност, докато онези втората група са тренирани в режим на висока интензивност. Първата група тренира 5 дни седмично в продължение на 6 седмици, като всяка тренировка продължава поне час. Втората група тренира 4 дни седмично отново в период от 6 седмици, като всяка тренировка има времетраене 20 минути и 20 секунди с 10-секундни интервали за почивка между сериите упражнения. Резултатите показват, че спортистите от първата група са увеличили аеробната си (сърдечно-съдова) система, но анаеробната им (мускулна) система не е показала резултати. Спортистите от втората група са с много по-големи резултати в аеробната система и увеличение на анаеробната с 28 процента. Заключението от проучването е, че високоинтензивните интервални тренировки по метода Табата имат голямо влияние върху аеробния и анаеробния капацитет. == Калории и мазнини == При провеждане на опити при 2 групи спортисти трениращите с умерена интензивност изгарят 2 пъти повече калории в сравнение с трениращи по протокола Табата. Спортистите, следващи метода Табата, показват обаче до 9 пъти по-голяма загуба на телесни мазнини. Наблюденията и изследванията на това явление установяват, че при ниско- и средноинтензивни тренировки изгарянето на мазнини приключва с края на тренировката, докато при високоинтензивните тренировки (както по Табата) изгарянето им продължава дълго след приключването на тренировката. == Табата програма == Всяко упражнение в протокола Табата продължава 4 минути. Структурата на стандартната програма е следната: интензивна тренировка на максимален предел за 20 секунди; почивка от 10 секунди; след 8 упражнения от 20 секунди натоварване и последващи 10 секунди почивка се почива 1 минута; изпълняват се 8 рунда.

Source: original
Арнегунда

Арнегунда (на френски: Arnegonde de Worms, Arégonde или Aregunda; Arnegunde, Aregunde; * 515/520; † 565/570) е втората съпруга на краля на франките Хлотар I и майка на Хилперих I (* 535; † 584), крал на Неустрия. == Биография == Дъщеря е на Хлодомер II, крал на Вормс, и Арнегунда Саксонска. Сестра е на Ингунда, първата жена на Хлотар I. Арнегунда се омъжва за Хлотар I около 533/534 г. Тогава Ингунда е още жива. Григорий Турски в "История на франките“ разказва, че веднъж Ингунда се обърнала към съпруга си с молба да намери за сестра ѝ уважаван и състоятелен мъж. Хлотар не намерил никой по-достоен от себе си и се оженил за Арнегунда сам. От този брак се родил син Хилперих I, бъдещ крал на Нейстрия. == Гробницата на Арнегунда == Арнегунда умира между 570 и 573 г. (някои историци датират смъртта ѝ в периода 580 - 590) и е погребана в базиликата Сен-Дени. Погребението на Арнегунда е открито през 1959 г. от френския археолог Мишелем Флери. В гробницата намират останки от жена в богати дрехи, а сред множеството скъпоценности е открит пръстен с гравиран надпис Arnegundis Regina, което позволява да се идентифицира гробницата. == Източници == Georges Tessier, Le baptême de Clovis, éditions Gallimard, 1964, p. 320 Paule Lejeune, Les reines de France, Vernal et P. Lebaud, Paris, 1989, ISBN 2-86594-042-X, p. 29 - 30. Patrick Périn, Pour une révision de la datation de la tombe d'Arégonde, épouse de Clotaire Ier, découverte en 1959 dans la Basilique de Saint-Denis, Archéologie médiévale, tome XXI, (p. 22 - 50) CNRS, Paris, 1991, ISBN 2-222-04562-2. == Външни препратки == Пръстен и фибула на Арнегунда Археологически находки 4 - 7 век, в т.ч. ювелирни изделия от погребението на Арнегунда Архив на оригинала от 2006-09-06 в Wayback Machine.

Source: original
Стуршьон

Стуршьон (на шведски: Storsjön, буквално великото езеро) е 5-ото по големина езеро в Швеция (лен Йемтланд). Площта му е 456,33 km², обемът - 8,02 km³, средната дълбочина - 17,3 m, максималната - 74 m. == Географско характеристика == Езерото Стуршьон е разположено в централната част на Швеция, в центъра на лена Йемтланд. То заема дълбока тектонска котловина с ледников произход. Има гористи, стръмни и силно разчленени брегове с дължина 439 km, дължина от север на юг 70 km и максимална ширина от североизток на югозапад около 25 km. Състои се от 5 обособени части: централна най-дълбока и компактна част; на северозапад - залива Квинтслевикен, на североизток - залива Ашьон, на изток - залива-фиорд Брунфловикен; на юг - дългия (48 km) и тесен залив-фиорд Мирвикен. В централната му част са разположени няколко големи (Фрьосьон, Нордерьон, Андершьон, Исьон, Веркьон) и множество малки острови. През него от крайната му северозападна част (залива Квинтслевикен) до крайната му североизточна част (залива Ашьон), при град Крокум протича река Индалселвен, вливаща се в западната част на Ботническия залив на Балтийско море. Водосборният басейн на Стуршьон е с площ 12 100 km², като малка част от него е на норвежка територия. В него се вливат няколко реки, като най-големи са Индалселвен и Дамон, вливащи се в северозападната му част - залива Квинтслевикен. Езерото Стуршьон е разположено на 292,8 m н.в., като колебанията на водното му ниво през годината са незначителни и плавни, с малко по-високо ниво през лятото. По този начин годишният му отток е почти постоянен и с малки отклонения. Замръзва през ноември, а се размразява през май. == Стопанско значение, селища == В езерото се извършва транспортно и туристическо корабоплаване. Обект е на воден туризъм. По силно разчленените му брегове и заливи са разположени няколко предимно малки населени места, почивни станции, хотели, къмпинги и др., като най-голямото селище е град Йостершунд (административен център на лена Йемтланд), в най-източната му част, на брега на залива фиорд Брумфловикен, срещу остров Фрьосьон. == Вижте също == Списък на езерата в Швеция Списък на реките в Швеция == Външни препратки == www.smhi.se Архив на оригинала от 2007-09-27 в Wayback Machine.

Source: original
История на евреите в Сицилия

Историята на евреите в Сицилия датира отпреди новата ера. Запазили са се легендарни сведения за евреи-роби, които пристигнали в Сицилия след превземането на Йерусалим, но със сигурност е имало и такива отпреди това. Раби Акива посещава Сиракуза по време на едно от пътуванията си в чужбина. Еврейски общности е имало в Палермо и Катания . Сицилианските равини водят кореспонденция с Маймонид по религиозни въпроси. Преследването им завършва с прогонването на евреите от Сицилия през 1492 г., след изгонването на евреите от Испания. Съществува една кулинарна теория, че италианското национално ястие - пицата е изобретение на евреите от Сицилия.

Source: original
Мануел Гомес-Морено

Мануе́л Гóмес-Морéно Марти́нес (на испански: Manuel Gómez-Moreno Martínez) е испански археолог, историк на изкуството и лингвист. През 1930-те години (по времето на гражданската война в Испания) дешифрира иберската писменост, благодарение на което настъпва значителен прогрес в изучаването на древната и античната история на Иберия до нейното римско завоюване. == Съчинения == De epigrafía ibérica: El plomo de Alcoy. en: Revista de Filología Española, Madrid, Tomo IX (1922), p. 342-366. Sobre los iberos y su lengua. en: Homenaje a Menéndez Pidal, III. Madrid 1925, p. 475-499 La novela de España. Madrid 1928 El arte románico español. Madrid 1934 Las lenguas hispánicas. Discurso de recepción en la Academia española el 28 de junio. Contestación de Miguel Asín Palacios. 1942 Misceláneas. Historia, Arte, Arqueología. Madrid 1946 == Източници == Biografía (Universidad de Alcalá) Архив на оригинала от 2019-02-12 в Wayback Machine. ((es)) Leoncio LÓPEZ-OCÓN CABRERA: Manuel Gómez-Moreno en el taller del Centro de Estudios Históricos Архив на оригинала от 2009-02-13 в Wayback Machine. ((es)) Biografía y obras (Andalucia Documentos y Narraciones) Архив на оригинала от 2016-07-27 в Wayback Machine. ((es)) == Вижте също == Тартес Картагенски владения в Испания

Source: original
M20

Мъглявината Трифида (категоризирана като M20 и NGC 6514) е област от йонизиран водород, разположен по посока на съзвездието Стрелец. Името на мъглявината означава "разделена на три“. Разположена на 5200 светлинни години от нас, мъглявината Трифида в Стрелец е открита през 1764 година от Шарл Месие и е записана в неговия каталог под номер 20. Тази мъглявина с магнитуд 9” има дифузна и емисионна част. Червената емисионна мъглявина с нейния млад звезден куп в центъра е заобиколена от синя дифузна мъглявина, която си личи много добре в десния край на снимката. На небето мъглявината Трифида е разположена на 2 градуса северозападнмо от М8 (мъглявината Lagoon), което ги прави отлични мишени за астрофотографите. == Наблюдения == На снимките на Трифида, правени с телескопа Хъбъл, е открит плътен газово-прахов облак, който представлява същинска звездна "ясла“. Струята, която се наблюдава на снимките на Трифида, е с дължина от 75 св.г. и представлява остатък от протозвезда, изхвърлен на последния етап от гравитационния ѝ колапс. Източникът му е млада звезда от вътрешността на облака. Осветява се от звездите от облака. Наблюдения с инфрачервения телескоп Спицър разкриват 30 протозвезди и други 120 млади звезди, които не светят във видима светлина. == Вижте също == Списък на обектите на Месие

Source: original
Списък на делегатите на Второто заседание на АСНОМ

Второто заседание на АСНОМ се провежда на 28 - 30 декември 1944 година. С поредица от решения 14, 27 октомври и 3 ноември са кооптирани нови членове на АСНОМ сред които са дейците на ВМОРО и ВМРО (обединена) Александър Мартулков, Кръсте Гермов, Петър Трайков, Димче Зографски и Павел Шатев. Общо са кооптирани нови 10 души. Освен другите делегати присъстват и председателят на Националния комитет за освобождение на Югославия Едвард Кардел, Димитър Влахов, Светозар Вукманович - Темпо, председателят на българския Отечествен фронт Добри Терпешев, представителят на съветската военна мисия майор Инков, и представителите на английската и американската военна мисия - майорите Дикенсън и Милър. == Вижте също == Списък на делегатите на Първото заседание на АСНОМ

Source: original
Екип

Екип или тим (в спорта) или тийм (на английски: team) е група от хора или отбор, работещи или спортуващи заедно, обединени около изпълнението на някаква задача или постигането на поставена цел. Екипите са подходящи за изпълнение на задачи с висока сложност и много взаимозависими подзадачи. Екип също може да бъде синоним на отбор или част от отбор. Екипът е подгрупа на отбора, която е взаимозависима и отговаря за цялостното постижение в определена област в състезателното представяне. Обикновено екипите имат членове с допълнителни умения, които могат да подпомагат координираните усилия, което позволява на другите членове да увеличат максимално силните си страни и да сведат до минимум своите слабости. === Тийм към проект === Тийм, който работи по определен проект координирано и с поставена задача за постигането на конкретна цел по проекта. === Мултидисциплинарни екипи === Мултидисциплинарните екипи включват няколко специалисти, които независимо третират няколко сегмента на проблема, като се съсредоточават върху сегмента, който е тяхната специалност. Проблемите, които се решават, могат или не могат да бъдат свързани с другите проблеми, върху които са фокусирани останалите членове на екипа. === Интердисциплинарни екипи === В интердисциплинарните екипи (воен.) промените в ролите на основните членове на екипа са чести, които могат да поемат и задачи, обикновено изпълнявани от други членове на екипа. === Международни екипи === Глобални тимове или също така международни екипи (в спорта) . Често членовете на глобалните тимове са също и членове на различни под-тиймове. Глобалните тимове могат да работят както и като част от краткотрайни проекти и работа по тях, както и по-продължителни проекти. Глобалните тиймове представляват уникално предизвикателство към мениджърите и тийм лидерите (виж тийм мениджмънт), заради културните различия, различните комуникативни стилове, езици и стилове на операции (воен.). (виж NetOps) == Виж още == Супер тим Тийм билдинг

Source: original
Франческо Колона

Франческо Колона (на италиански: Francesco Colonna), роден през 1433 във Венеция и починал през 1527 също във Венеция, е италиански доминиканец. Данните за него са твърде оскъдни: живял е във Венеция и е служил в катедралата "Свети Марко“. Приписват му авторството на "Сънят на Полифил“ (Hypnerotomachia Poliphili). Писал е също епични поеми, сред които е Delfili Somnium, публикувана едва през 1959 г. Колона е прекарал живота си в манастира "Св. Йоан и св. Павел“ във Венеция. == Външни препратки == В Общомедия има медийни файлове относно Франческо Колона Произведения на Франческо Колона в проекта Гутенберг

Source: original
Дзен естетика

Уникалният интегриран културен комплекс на Дзен естетиката, която доминира във всички изящни изкуства в Япония от XII век до XIX век, има седем основни характеристики и това са асиметрия, простота, строга възвишеност, естественост, ефирна дълбочина, дълбока резервираност, свобода от привързаност и тишина. В Китай от времето на династията Тан (618 - 907), Сун (960 - 1271) и Юен (1279 - 1368) съществува културният комплекс на Чан будизма, чиято естетика бива пренесена в Япония, въздигната и усъвършенствана в изящество и изтънченост.

Source: original
Еманципация на евреите

Еманципацията на евреите е процесът на премахване на дискриминацията на евреите в Европа и тяхната интеграция в обществения живот. Вдъхновен от духа на Просвещението, той протича с различни темпове в различните европейски страни, като често е съпътстван от специални законодателни актове - от френския закон от 1791 година до тези в Русия и Румъния след Първата световна война. == Дати на еманципация == В някои държави, еманципацията идва чрез закон. В други, първо са давани ограничени права с надеждата "евреите да се променят към добро“.

Source: original
Национална дирекция за борба с корупцията

Националната дирекция за борба с корупцията (НДБК) е румънска специализирана прокуратура за борба с корупцията на висше и средно държавно ниво. Като специализирана прокуратура е прикрепена юрисдикционно към Върховната касационна прокуратура на Румъния. Създадена е през 2002 г. в опит за протовидействие на ширещата се повсеместно и на най-високо държавно и местно ниво в публичния сектор на Румъния - корупция. Макар и формално прикрепена към общата касационна прокуратура, НДБК е независима всякак институция, в т.ч. и юрисдикционно, вкл. и по отношение на прокурорите от самата Върховна касационна прокуратура (които могат да бъдат обект на нейно разследване). Под юрисдикцията на НДБК са съставите на корупционни престъпления на около 10 000 висши длъжности от публичния сектор в Румъния. Първоначално е предвидено дирекцията да преследва всички корупционни деяния в публичния сектор, но впоследствие обхвата и е ограничен до съставите осъществени от политическата върхушка в Румъния, а именно - магистрати, депутати, сенатори, членове на правителството и на политическите кабинети на министрите, държавни секретари и съветници, председатели и членове на ръководните органи на държавни агенции и комисии, президентски съветници и президентска администрация, както и кмет, заместник и районни кметове на Букурещ, областни управители, членове и одитори на Сметната палата на Румъния, управител, старши подуправител и подуправител на Националната банка на Румъния, председател и членове на Комисията за защита на конкуренцията на Румания, висши военни и полицейски служители, вкл. и членове на управителни и контролни органи на държавни банки, предприятия и търговски дружества с публично участие в капитала. НДБК има изрични законови правомощия да разследва и престъпления срещу финансовите интереси на Европейския съюз. Националната дирекция за борба с корупцията се ръководи от главен прокурор, двама негови заместници и още четирима прокурори ръководители на отдели. Те са предлагат от министъра на правосъдието, съгласувано с президента на Румъния, и се избират от Висшия съдебен съвет на Румъния. Главен прокурор на НДБК в Румъния от май 2013 г. е Лаура Кьовеши. В рамките на година, до май 2014 г. са образувани 4183 прокурорски дела за извършени корупционни престъпления от членове на висшия държавен и управленски етаж в Румъния, като в рамките на една година са осъдени за корупция четирима румънски министри, бивш евродепутат, четирима румънски депутати, сенатор, 11 кметове, 5-има съдии и 3-ма прокурори. == Външни препратки == Site oficial

Source: original